CELEX: 22011D0455
Language: hu
Date: 2011-06-10 00:00:00
Title: 2011/455/EU: A Közösség–Svájc Szárazföldi Szállítási Bizottság 1/2011 határozata ( 2011. június 10. ) a nehéz tehergépjárművek után fizetendő szolgáltatásfüggő járműadónak az EURO II és az EURO III kibocsátási osztályba tartozó, jóváhagyott részecskekibocsátás-csökkentő rendszerrel felszerelt járművek esetében történő mérsékléséről

23.7.2011   
            
            
               HU
            
            
               Az Európai Unió Hivatalos Lapja
            
            
               L 193/52
            
         A KÖZÖSSÉG–SVÁJC SZÁRAZFÖLDI SZÁLLÍTÁSI BIZOTTSÁG 1/2011 HATÁROZATA
   (2011. június 10.)
   a nehéz tehergépjárművek után fizetendő szolgáltatásfüggő járműadónak az EURO II és az EURO III kibocsátási osztályba tartozó, jóváhagyott részecskekibocsátás-csökkentő rendszerrel felszerelt járművek esetében történő mérsékléséről
   (2011/455/EU)
   A BIZOTTSÁG,
   tekintettel az Európai Közösség és a Svájci Államszövetség között létrejött, a vasúti és közúti áru- és személyszállításról szóló megállapodásra és különösen annak 51. cikke (2) bekezdésére,
   mivel:
   
               (1)
            
            
               A 40. cikk értelmében Svájc 2001. január 1. óta megkülönböztetéstől mentes járműadót vet ki a járművek okozta költségek fedezésére (nehéz tehergépjárművek szolgáltatásfüggő adója).
            
         
               (2)
            
            
               A 44. cikk értelmében a Szerződő Felek erőfeszítéseket tesznek, hogy környezetvédelmi intézkedéseket tegyenek, különösen a nehéz haszongépjárművek részecskekibocsátásának csökkentése érdekében.
            
         
               (3)
            
            
               A 7. cikk (5) bekezdésének megfelelően mindegyik Szerződő Fél vállalta, hogy a másik Szerződő Fél területén engedélyezett járművekre nem alkalmaz a saját területén érvényben lévő előírásoknál szigorúbb előírásokat,
            
         A KÖVETKEZŐKÉPPEN HATÁROZOTT:
   1. cikk
   Az adott járműadó-kategóriához mérten 10 %-kal mérsékelt járműadó fizetendő az EURO II és az EURO III kibocsátási osztályba tartozó, jóváhagyott részecskeszűrő rendszerrel utólagosan ellátott, és a 2. és a 3. cikk rendelkezéseinek megfelelő járművek után.
   2. cikk
   Az 1. cikk szerinti mérséklés csak olyan járműre alkalmazandó, amelyek esetében a forgalmi engedélybe vagy a nemzeti hatóságok által kiállított, azzal egyenértékű igazolásba olyan bejegyzést vezettek, amely megerősíti, hogy a járművet olyan, jóváhagyott részecskekibocsátás-csökkentő rendszerrel szerelték fel utólagosan, amely – a svájci szabályozással vagy a jármű nyilvántartásba vétele szerinti tagállam szabályozásával összhangban – lehetővé teszi legalább az EURO IV szabvány szerinti kibocsátási osztálynak megfelelő részecskekibocsátási határérték, vagyis a 0,02 g/kWh részecsketömeg (PM) betartását.
   3. cikk
   A 2. cikk sérelme nélkül a jármű nyilvántartásba vétele szerinti európai uniós tagállam illetékes hatóságai arra törekednek, hogy 2011. szeptember 30-ig a svájci hatóságok rendelkezésére bocsássák a forgalmi engedélyben vagy más, azzal egyenértékű igazolásban a részecskeszűrőre vonatkozóan feltüntetendő bejegyzés mintáját, és megerősítsék, hogy az biztosítékot jelent az EURO IV szabvány szerinti részecskekibocsátási határérték betartására.
   4. cikk
   Az illetékes svájci hatóságok fenntartják a jogot, hogy a 2. cikkben rögzített részecskekibocsátási határérték betartását minden, adómérséklésben részesülő, részecskeszűrővel felszerelt nehéz haszongépjármű esetében ellenőrizzék.
   5. cikk
   Ez a határozat 2012. január 1-jén lép hatályba.
   
      Kelt Brüsszelben, 2011. június 10-én.
      
         
            az elnök
         
         Enrico GRILLO PASQUARELLI
         
            a svájci küldöttség vezetője
         
         Peter FÜGLISTALER